Visszagyorsulhatnak az inteles PC-k
Új javítást kapott a Spectre v2 sebezhetõségre a Windows 10.
Óriási vihart kavart a tavalyi év elején, hogy biztonsági kutatók súlyos sebezhetõségeket találtak az Intel összes modern processzorában, ezek a Meltdown és a Spectre neveket kapták. A Meltdown egyetlen specifikus probléma, míg a Spectre sérülékenységnek több variánsa létezik. Az Intel tavaly március közepén közölte, hogy hardveres úton fogja javítani a hibákat, azonban jobb híján a meglévõ processzoraihoz olyan patcheket készített, amelyek kihasználhatatlanná tették a hibákat.

Sajnos egyes javítások bizonyos körülmények esetén számottevõen lassíthatták a processzorok mûködését. Az átlagos számítógépezõk számára ez nem jelent számottevõ problémát, azonban a szerverközpontokban már komoly fejfájást okozhatott a helyzet. A Google egyik kutatójának szerencsére sikerült kidolgoznia a Spectre Variant 2 kiiktatására egy alternatív megoldást, a „Retpoline" néven vált ismertté vált javítás az Intel megoldásával szemben

szinte teljesítményveszteség nélkül mûködik.

A Microsoft most végre eljutott odáig, hogy elkezdte lecserélni a Spectre Variant 2 eredeti javítását erre a Retpoline nevû megoldásra, azonban a KB4482887 összegzõ frissítésbe becsomagolt alternatív patchet csak az éppen aktuális Windows 10 October 2018 Update rendszert futtatók kapják meg.

A Windows 10 régebbi kiadásaihoz nem fog megérkezni a Retpoline, míg a jövõbeliekben gyárilag benne lesz.

A legújabb Windows 10 egy idõ után magától telepíteni fogja a KB4482887-et, azonban akik még nem kapták meg és nem kívánnak várni a telepítésével, azok a Gépház alkalmazás Frissítés és biztonság részében egy kézi frissítéskeresés indításával kikényszeríthetik az installációját.
sebezhetõség Windows 10 sérülékenység Google Intel Microsoft